Klaipėdos laivų paradas
Klaipėdos laivų paradas - kasmetinė Klaipėdos šventė vykstanti gegužės 20 dieną arba artimiausią jai savaitgalį. Šventės metu mieste vyksta kultūriniai, sportiniai ir pramoginiai renginiai: gatvės muzikantų pasirodymai, tautodailės mugė, Lietuvos karinių jūrų pajėgų laivų lankymas. Šią dieną prie paminklo "Albatrosas" jūrai iškilmingai prisiekia Lietuvos aukštosios jūreivystės mokyklos pirmakursiai, vyksta "Albatroso" apdovanojimų įteikimo ceremonija, o vakare Kuršių mariose rengiamas naktinis, įvairiomis šviečiančiomis dekoracijomis papuoštų laivų paradas. Renginių vieta - Kruizinių ir karo laivų terminalas.